Malmö FF

**Malmö FF** je profesionalni nogometni klub iz Malmea, Švedska. Domaće utakmice igraju na stadionu Eleda Stadium. Boje kluba su nebesko plava i bijela. Od osnivanja 24. februara 1910. godine klub je osvojio 26 nacionalna naslova prvaka i 15 nacionalnih kupova, što ga čini najtrofejnijim švedskim klubom.  1979. godine igrali su u finalu Lige prvaka protiv Nottingham Foresta, poraženi su sa 1-0. S Göteborgom i AIK-om čini veliku trojku švedskog klupskog nogometa.

## Historija 
Klub je nastao na općinsku inicijativu koja je pokrenuta 1905. godine. Fudbalski klub *Bollklubben Idrott*, poznat i kao *BK Idrott* bio je prethodnik Malmö FF. 24. februara 1910. godine 19 članova BK Idrott osnovalo je Malmö FF, prvi predsjednik je bio Werner Mårtensson. Klub je proveo prvih deset godina igrajući u lokalnim i regionalnim divizijama jer nije bilo službene nacionalne lige. Također su igrali u regionalnim takmičenjima u Scaniji, te su igrali prijateljske utakmice protiv danskih klubova. 1916. godine Malmö je došao do finala regionalne lige Scania, međutim poraženi su od Helsingborga sa 4-3. 1920. godine nogometni savez Švedske je pozvao domaće klubova da nastupe u nacionalnom takmičenju. Malmö FF je osvojio drugo mjesto u drugoj diviziji.

Klub je završava u sredini tabele dvije sezone zaredom, da bi 1934. godine ispao u niži rang. 1937. godine se vraća u prvu ligu Švedske. Iste godine Eric Persson je imenovan za predsjednika nakon što je bio sekretar od 1929.] godine. Na ovom položaju je ostao do 1974. godine. Od strane lidera kluba i navijača Persson se smarta najvažnijom osobom u historiji kluba. Pod njegovim vodstvom klub je osvojio deset titula nacionalne lige. Slijedećih devet sezona  Malmö FF je bio među tri najbolja Švedska kluba. Klub je osvojio nacionalnu ligu 1949, 1950, 1951 i 1953. godine dok je  1946, 1948. i 1952. bio drugoplasirani. Također je osvojio kup Švedske 1944, 1946, 1947, 1951] i 1953. godine. Između 6. maja 1949. godine i 1. juna 1951. godine Malmö FF je bio neporažen u 49 utakmica. Još dva puta je osvajao drugo mjesto u ligi 1956. i 1957. godine. Naredne godine Malmö je napustio stari stadion Malmö IP i prešao na Malmö Stadion koji je bio izgrađen za Svjetsko prvenstvo 1958. godine. Na ovom stadion klub je igrao narednih 50 godina.

1970. godine počinje najuspješnijih deset godina kluba u nacionalnoj ligi. Prvu ligu Švedske osvajaju 1970, 1971, 1974, 1975 i 1977. godine, dok su osvajači kupa bili 1976. i 1978. godine. Osvajanjem lige 1977. godine ostvarili su pravo da nastupaju na Evropskom kupu u sezoni 1978/79. Nakon što su bili bolji od Monaca, Dinamo Kijeva, Wisle iz Krakova i Bečke Austrije plasirali su se u finale ovog takmičenja. Finale su igrali na Olimpijskom stadionu u Minhenu protiv Notthingham Foresta, poraženi su sa 1-0.

Ranih 2000-ih klub je vraća u prvu ligu Švedske. Pod vodstvom Toma Prahla završavaju među prva tri tima. 2004. godine osvajaju prvu ligu. 2005.godine dolaze do posljednjeg kola kvalifikacija za Ligu prvaka, međutim poraženi su od švicarskog Thuna. 2009. godine prelaze na novi stadion.

## Uspjesi 
***Allsvenskan**: 
****Datoteka:Cup Winner.png  (26):** 1944, 1949, 1950, 1951, 1953, 1965, 1967, 1970, 1971, 1974, 1975, 1977, 1985, 1986, 1987, 1988, 1989, 2004, 2010, 2013, 2014, 2016, 2017, 2020, 2021, 2023.
****Datoteka:Cup Finalist.png (15):**  1946, 1948, 1952, 1956, 1957, 1964, 1968, 1969, 1976, 1978, 1980, 1983, 1996, 2002, 2019
***Kup Švedske**
****Datoteka:Cup Winner.png  (15):** 1977–78 (14):  1944, 1946, 1947, 1951, 1953, 1967, 1973, 1974, 1975, 1978, 1980, 1984, 1986, 1989, 2022.
****Datoteka:Cup Finalist.png (6):** 1945., 1971, 1996, 2016, 2018, 2020.
***Superkup Švedske**
****Datoteka:Cup Winner.png (2):** 2013, 2014.
****Datoteka:Cup Finalist.png (1):** 2011.
***Evropski kup**
****Datoteka:Cup Finalist.png (1):** 1978/79.
***Interkontinentalni kup**
****Datoteka:Cup Finalist.png (1):** 1979.

## Stadion 
Prvi stadion kluba je bio Malmö IP, koji je dijelio sa rivalom IFK Malmö. Klub je stadion koristio od osnivanja 1910. godine pa do 1958. godine. Stadion i danas postoji, sa nešto manjim kapacitetom, a koristi se za utakmice ženskog nogometnog kluba FC Rosengård.

1958. godine Malmö FF je odigrao prvu utakmicu na novom stadionu, koji je sagrađen sa svjetsko prvenstvo iste godine. Prvu titulu igrajući na ovom stadionu osvojili su 1965. godine. Stadion je prvobitno ima kapacitet od 30.000 sjedećih mjesta,ali je zbog sigurnosnih razloga kapacitet smanjen na 27.500 sjedećih mjesta.

Nakon osvajanje titule 2004. godine čelnici kluba dolaze na ideju da se izgradi [Swedbank Stadion. Izgradnja stadiona je počela 2007, a završena je 2009. godine. Stadion je otvoren [13. aprila 2009. godine. Kapacitet stadiona je 24.000 sjedećih mjesta.

mini|centar||900px|Swedbank Stadion

## Vlasništvo i finansije 
Malmö FF je od amaterskog kluba pa do potpuno profesionalnog kluba u kasnim 1970-im stigao pod vodstvom predsjednika kluba Erica Perssona. Sadašnji predsjednik je Håkan Jeppsson koji je na ovu funkciju došao 2010. godine zamijenivši tadašnjeg  predsjednika Bengta Madsena.

Sa kapitalom od 84.4 miliona SEK Malmö FF je najbogatiji nogomenti klub u Švedskoj. Promet 2013. godine, uključujući i transakciju igrača iznosio je 161.4 miliona SEK. Najveći transfer koji je klub ostvario bio je prelazak Zlatana Ibrahimovića u Ajax za 86.2 milion SEK.

## Poznati igrači 
*  Erik Nilsson
*  Helge Bengtsson
*  Prawitz Öberg
*  Ingvar Svahn
*  Bo Larsson
*  Krister Kristensson
*  Roy Andersson
*  Roland Andersson 
*  Jan Möller
*  Ingemar Erlandsson

*  Magnus Andersson
*  Robert Prytz
*  Torbjörn Persson
*  Jonnie Fedel
*  Jonas Thern
*  Martin Dahlin
*  Stefan Schwarz
*  Patrik Andersson
*  Zlatan Ibrahimović
*  Jari Litmanen

## Poznati treneri 
*  Sven Nilsson
*  Kálmán Konrád
*  Bert Turner
*  Antonio Durán
*  Karl-Erik Hult
*  Bob Houghton

*  Tord Grip
*  Roy Hodgson
*  Tom Prahl
*  Roland Nilsson
*  Rikard Norling

## Reference 
## Vanjski linkovi 
* Službena stranica

Kategorija:Nogometni klubovi u Švedskoj
Kategorija:Nogometni klubovi osnovani 1910.
*